

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2021 M. KOVO 26 D. SPRENDIMO NR. TS-54 „DĖL KĖDAINIŲ RAJONO SAVIVALDYBĖS ETIKOS KOMISIJOS VEIKLOS NUOSTATŲ PATVIRTINIMO“ PAKEITIMO
             
                 2022 m. vasario 18 d.  Nr. TS-16
Kėdainiai
	
Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:
Pakeisti Kėdainių rajono savivaldybės Etikos komisijos veiklos nuostatus, patvirtintus Kėdainių rajono savivaldybės tarybos 2021 m. kovo 26 d. sprendimu Nr. TS-54 „Dėl Kėdainių rajono savivaldybės Etikos komisijos veiklos nuostatų patvirtinimo“:
1. Pakeisti 9.5.1 papunktį ir jį išdėstyti taip:
„9.5.1. įžanginėje sprendimo dalyje nurodoma: sprendimo priėmimo data ir vieta; Komisijos pavadinimas; posėdyje dalyvaujantys asmenys; Komisijos sekretorius; asmens, kurio veikla tiriama, vardas, pavardė ir pareigos; tiriami asmens veiksmai; teisės aktai ir konkrečios teisės aktų nuostatos, kuriomis vadovaujantis pradėtas tyrimas dėl asmens veiksmų;”
2. Pakeisti 9.5.3 papunktį ir jį išdėstyti taip:
„9.5.3. rezoliucinėje sprendimo dalyje nurodoma: Komisijos išvada dėl svarstomo asmens veiksmų ir teisės aktas, kuriuo vadovaujantis priimtas sprendimas; informacija apie Komisijos išvados paskelbimo būdą ir vietą bei įteikimą suinteresuotiems asmenims, sprendimo apskundimo tvarką;“
3. Pakeisti 9.7 papunktį ir jį išdėstyti taip:
„9.7. per 5 darbo dienas pateikia (išsiunčia) Komisijos sprendimą pradėti tyrimą arba jo nepradėti asmeniui, pateikusiam skundą, ir atitinkamam politikui, informuoja apie atsisakymo nagrinėti skundą priežastis ir informuoja, į kokią instituciją ar įstaigą tuo klausimu galėtų kreiptis.“
4. Pakeisti 10 punktą ir jį išdėstyti taip:
„10. Komisija, atlikdama savo funkcijas, rengia uždarus posėdžius ir pasitarimus. Komisija, veikdama pagal šių nuostatų 22.2 ir 22.6 papunkčius, rengia posėdžius ne rečiau kaip kartą per mėnesį.“
5. Pakeisti 24 punktą ir jį išdėstyti taip:
„24. Politiko elgesio tyrimas pradedamas ne vėliau kaip per 10 darbo dienų nuo 23.1 ir 23.2 punktuose nurodyto pagrindo atsiradimo. Per šį laikotarpį Komisija turi priimti sprendimą pradėti tyrimą ar jo nepradėti. Sprendimas nepradėti tyrimo turi būti priimamas nepradėjus politiko elgesio tyrimo. Komisija tiria galimus pažeidimus, jeigu nuo jų padarymo praėjo ne daugiau kaip 1 metai. Anoniminiai skundai nenagrinėjami. Komisijos atliekamas pažeidimo tyrimas turi būti baigtas ne vėliau kaip per tris mėnesius nuo tyrimo pradžios. Į šį terminą neįskaičiuojamas politiko laikinojo nedarbingumo, atostogų laikas ir laikas, kai politikas yra išvykęs į tarnybinę komandiruotę. Prireikus Komisija gali, bet ne ilgiau kaip vienam mėnesiui, pratęsti šiame punkte nustatytą tyrimo terminą.“
6. Pakeisti 35 punktą ir jį išdėstyti taip:
„35. Pakartotiniai skundai apie galimą politiko padarytą pažeidimą nenagrinėjami, išskyrus atvejus:
35.1. kai gautame skunde yra nurodomos naujos aplinkybės, kurios nebuvo ir negalėjo būti žinomos atlikto tyrimo metu, ir dėl to Komisijos priimtas sprendimas yra galimai neteisingas. Dėl pakartotinio tyrimo būtinumo sprendžia Komisija ne vėliau kaip per 10 dienų nuo tokio skundo gavimo. Komisijai nusprendus pradėti pakartotinį tyrimą, jis atliekamas pagal Nuostatuose nustatytas procedūras.
35.2. Vyriausioji tarnybinės etikos komisija, išankstinio ginčų nagrinėjimo ne teisme tvarka išnagrinėjusi skundą, įpareigoja Komisiją nagrinėti skundą iš naujo.
7. Pakeisti 38.3 papunktį ir jį išdėstyti taip:
„38.3. rekomenduoti politikui suderinti savo elgesį ar veiklą su Valstybės politikų elgesio kodekse ar rajono savivaldybės veiklą reglamentuojančiuose įstatymuose ar kituose teisės aktuose nustatytais valstybės politiko elgesio principais ar reikalavimais tik nustačiusi ir tuo pačiu sprendimu konstatavusi Valstybės politikų elgesio kodekso nuostatų pažeidimą;“
8. Pakeisti 40 punktą ir jį išdėstyti taip:
„40. Apie Komisijos atliktą tyrimą ir priimtą sprendimą per 5 darbo dienas pranešama asmeniui, pateikusiam skundą Komisijai, ir politikui, dėl kurio yra priimtas sprendimas, taip pat Vyriausiajai tarnybinės etikos komisijai.“
9. Pakeisti 41 punktą ir jį išdėstyti taip:
„41. Komisijos priimti sprendimai yra vieši ir ne vėliau kaip per 5 darbo dienas apie jų priėmimą turi būti paskelbta vietinėje spaudoje ir visas Komisijos sprendimo tekstas – Kėdainių rajono savivaldybės interneto tinklalapyje. Atskirosios nuomonės paskelbiamos kitą darbo dieną po atskirosios nuomonės pateikimo ir pridedamos prie sprendimo.“
10. Papildyti 431 punktu:
„431. Komisijos sprendimai, kuriuose konstatuojamas ne Valstybės politikų elgesio kodekso ir/ar Lietuvos Respublikos viešųjų ir privačių interesų derinimo įstatymo, o kitų teisės aktų nuostatų pažeidimas, arba ne tik Valstybės politikų elgesio kodekso ir/ar Lietuvos Respublikos viešųjų ir privačių interesų derinimo įstatymo, bet ir kitų teisės aktų pažeidimai, gali būti per vieną mėnesį nuo šios sprendimo priėmimo dienos skundžiami Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras								         Valentinas Tamulis								

